
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

Privind aprobarea deplasării, în perioada 29 aprilie – 2 mai 2018,

a unei delegaţii reprezentative a municipiului Focşani, ȋn localitatea Majdanpek, 
Republica Serbia

          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Serviciului Comunicare şi al Direcţiei Economice, înregistrat la nr.32059 din 16.04.2018, privind aprobarea deplasării, în perioada 29 aprilie – 2 mai 2018, a unei delegaţii reprezentative a municipiului Focşani, ȋn localitatea Majdanpek, Republica Serbia;
- văzând avizul favorabil al Comisiei de buget și administrație publică, procesul verbal de numărare a voturilor secret exprimate;
- invitaţia ȋnregistrată la Primăria Municipiului Focşani cu numărul 31754 din 16.04.2018, adresată de către administraţa locală din Majdanpek, Republica Serbia;  
         - în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36 alin. (1) şi (9) şi în temeiul art. 45 alin. (2) și alin. (5) din Legea nr. 215/2001  privind administraţia publică locală, republicată în 2007, cu modificările şi completările ulterioare;  
HOTĂRĂŞTE:
          Art. 1. Se aprobă deplasarea, în perioada 29 aprilie – 2 mai 2018, a unei delegaţii a Municipiului Focşani, ȋn localitatea Majdanpek, Republica Serbia. Delegaţie compusă din doi consilieri locali - domnul consilier local Radu Niţu, domnul consilier local Daniel Ungureanu și un membru al aparatului de specialitate al primarului, desemnat prin dispoziția primarului.
         Art.2. Cheltuielile aferente transportului şi diurnei pentru reprezentanţii Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.
        Art.3. Prezenta hotărâre va fi comunicată de către Serviciul Administraţie publică locală, agricultură, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia Economică şi Direcția relații interne și internaționale
  PREŞEDINTE DE ŞEDINŢĂ,

                         Mihai Nedelcu                                                                              
                       

Contrasemnează,

                                                                      SECRETARUL MUNICIPIULUI 

                                                                                        FOCSANI
Eduard Marian Corhană
Municipiul Focşani, 19 aprilie 2018

